Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, AMMA taldeko zahar-etxeen fakturazioaren auditoriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren hurrengo Osoko Bilkuran ahoz erantzun dezan:

Zertan da AMMA taldeko zahar-etxeen fakturazioa dela-eta eginiko auditoria? Zer emaitza atera dira? Foru Ogasuneko Farmaziako Prestazioaren Kudeaketarako Zerbitzuak zer neurri hartuko du 2015eko dirua itzultzea exigitzeko? Farmazia-prestazio hori bera 2013, 2014, 2015 eta 2016an baliatu zuten gainontzeko zahar etxeei dagokienez zer urrats egitea aurreikusten da?

Iruñean, 2018ko maiatzaren 24an.

Foru parlamentaria: Teresa Sáez Barrao